b"\n_START_ARTICLE_\nAndrea del Verrocchio\n_START_PARAGRAPH_\nAndrea del Verrocchio, ro\xc4\x91en kao Andrea di Michele di Francesco de' Cioni,  (Firenca, oko1435. \xe2\x80\x93 Venecija, 1488.) je bio utjecajan talijanski kipar, zlatar i slikar koji je radio na dvoru Lorenza Medicija u Firenci. Njegovi jo\xc5\xa1 slavniji u\xc4\x8denici bili su: Leonardo da Vinci, Perugino, Ghirlandaio i Sandro Botticelli; tako\xc4\x91er je utjecao i na Michelangela. Radio je u zrelom klasi\xc4\x8dnom stilu renesanse.\n_START_SECTION_\n\xc5\xbdivotopis i djela\n_START_PARAGRAPH_\nVerrocchijev otac bio je Michele di Francesco Cioni koji je radio kao opekar i kasnije kao poreznik. Nije se nikada \xc5\xbeenio i skrbio je za \xc4\x8dlanove \xc5\xa1ire obitelji. Michele je postao poznat kad se pridru\xc5\xbeio dvoru Medicija u kojemu je ostao dok nije premjestio svoju radionicu u Veneciju._NEWLINE_Andrea je zapo\xc4\x8deo svoj rad u zlatarskoj radionici Giulija Verrocchija od kojega je preuzeo svoje prezime. Mogu\xc4\x87nost da je \xc5\xa1egrtovao s Donatellom ostaje neprovjerena. Njegovi poku\xc5\xa1aji u  slikarstvu datiraju od 1460tih kad je radio u Pratu uz Lippija._NEWLINE_Oko 1465. radi na fontani stare sakristije u bazilici sv. Lorenca u Firenci. Izme\xc4\x91u 1465. i 1467. odradio je grobni spomenik Cosimu Mediciju za kriptu ispod oltara iste crkve, a 1472. dovr\xc5\xa1io je spomenik Pieru i Giovanniju Mediciju u staroj sakristiji._NEWLINE_Godine 1466. trgova\xc4\x8dki ceh naru\xc4\x8dio je bron\xc4\x8danu grupnu skulpturu Nevjerni Toma za vanjsku ni\xc5\xa1u crkve Or San Michele. Skulptura je smje\xc5\xa1tena 1483. Verrocchio je napravio grupu od dvije figure s ciljem da izbjegne puku frontalnost i u \xc5\xbeelji da likovi budu prepoznatljiva karaktera; Krist je u sredi\xc5\xa1tu ni\xc5\xa1e, a sv. Toma izlazi izvan okvira ni\xc5\xa1e. _NEWLINE_Godine 1468. Verrocchio je napravio slavni kandelabar, sada u Amsterdamu, za hodnik firentinske gradske vije\xc4\x87nice (Palazzo Vecchio). U ranim 1470-ma otputovao je Rim, dok je 1474. dovr\xc5\xa1avao spomenik Forteguerri ispred katedrale u Pistoi koji je ostao nedovr\xc5\xa1en._NEWLINE_Jedino potpisano Verrocchijevo djelo je slika Madona s Djetetom i svecima u katedrali u Pistoi._NEWLINE__NEWLINE_Od 1474.-1475. radio je svoju najpoznatiju sliku: Kr\xc5\xa1tenje Kristovo, danas u galeriji Uffizi u Firenci. U ovom djelu pomagao mu je njegov u\xc4\x8denik Leonardo da Vinci, tada tek mladi\xc4\x87. On je zavr\xc5\xa1io pozadinu na slici i lijevog an\xc4\x91ela, detalji koji su nadma\xc5\xa1ili kvalitetu ostatka slike. Prema Vasariju, Andrea je bio toliko zapanjen Leonardovim umije\xc4\x87em da se zarekao kako nikada vi\xc5\xa1e ne\xc4\x87e dotaknuti kist. _NEWLINE_Nakon polovice 1470tih Verrocchio se potpuno posvetio kiparstvu u kojemu je bio dosljedan stilu na firentinskom kanonu. To se mo\xc5\xbee vidjeti na bron\xc4\x8danim skulpturama kao \xc5\xa1to je njegov David. Naru\xc4\x8den od  Lorenza i Giuliana Medicija oko 1476. (danas u galeriji Bargello), Verrocchijev David je maloljetan i stidljiviji u odnosu na Donatellovog provokativnog David. Pomalo goti\xc4\x8dki u oblikovanju, idealisti\xc4\x8dka ljepota njegovih crta je Ghibertiju nego inovativnosti Donatella. Danas se vjeruje da je Verrocchiju kao model za Davida poslu\xc5\xbeio sam Leonardo._NEWLINE_Oko 1478. zavr\xc5\xa1io je Krilatog kerubina s dupinom namijenjenog za fontanu u vili Medici u Careggi, danas u Gradskoj vije\xc4\x87nici. Ova izvanredna grupna skulptura inspirirana je dinami\xc4\x8dnim naturalizmom koji je Verrocchio nau\xc4\x8dio od Settignana. Iz istog vremena je Dama s mazzolinom i reljef za nadgrobni spomenik Francesca Tornabuonija u crkvi sv. Marije (biv\xc5\xa1i Minervin hram) u Rimu (danas u galeriji Bargello).\n_START_SECTION_\nBartolomeo Colleoni\n_START_PARAGRAPH_\nGodine 1478. Verrocchio je zapo\xc4\x8deo svoje najslavnije djelo, konjani\xc4\x8dku skulpturu kondotjera Colleonija, koji je preminuo samo tri godine ranije. Djelo je naru\xc4\x8dila Mleta\xc4\x8dka republika. Bio je to prvi poku\xc5\xa1aj da se napravi konjani\xc4\x8dka skulptura u kojoj konj ne bi svim nogama bio oslonjen na bazu. Skulptura je osobita i zbog pa\xc5\xbeljivo ura\xc4\x91enog zapovjednog pogleda na licu Colleonija. _NEWLINE_Verrocchio je poslao model u vosku 1480. i 1488. se preselio u Veneciju kako bi pomogao kona\xc4\x8dnom odlijevanju skulpture. Na\xc5\xbealost, iste godine je i preminuo i nikada nije vidio dovr\xc5\xa1eno djelo."